jkorsvik/nowiki_second_scrape_merged huggingface dataset:
Museu de la Xocolata

Museu de la Xocolata, katalansk for «Sjokolademuseet», er et privat museum i Barcelona som viser historien til og produksjon og bruk av sjokolade. Museet  eies av Barcelonas konditorlaug og ble åpnet år 2000.
Det er i sin helhet viet til sjokolade: Introduksjon i Europa, fremstilling, bruk og foredling, betydning som næringsmiddel og folkemedisin (sjokolade var blant annet regnet som afrodisiakum).
Det vises gamle maskiner for knusing av sjokoladebønner, elting av masse og lignende. I tillegg brukes kakaomasse av høy renhet til fremstilling av skulptur. Disse varierer fra kopier av kjente landemerker i Barcelona, som Sagrada Familia og diverse statuer til selvstendige kunstverk utført av kjente kunstnere. Skikken settes i sammenheng med en påsketradisjon, der familier laget små sjokoladefigurer (mona).
Utførelsen av statuene er dels i vanlig brun sjokolade og dels i hvit – unntaksvis tilsatt andre farger.
Inngangsbilletten utgjøres (selvsagt) av en plate sjokolade merket «Billet».


== Eksterne lenker ==
Offisielt nettsted 
(en) Museu de la Xocolata – kategori av bilder, video eller lyd på Commons
Fusafjorden

Fusafjorden er en fjordarm av Bjørnafjorden i Bjørnafjorden kommune i Vestland fylke. Fjorden går nordover og deler seg i de tre fjordarmene Samnangerfjorden i vest, Ådlandsfjorden i midten og Eikelandsfjorden i øst. Lengden inn til der fjordene deler seg er 12 kilometer, men videre til bunnen av Samnangerfjorden er det cirka 35 kilometer.Fjorden har innløp mellom Bjørnetrynet ved Bjørnåsen like utenfor Halhjem i vest og Vinnes i øst, en avstand på cirka 8 kilometer. På vestsiden av fjorden ligger Osøyro, kommunesenteret i Os kommune. Nordvest for Osøyro ligger Hattvik og fra der går det ferjesamband tvers over fjorden til Venjaneset og rett innenfor neset ligger Fusavika og bygda Fusa, som har gitt navn til kommunen. Kommunesenteret til Fusa er derimot Eikelandsosen i bunnen av Eikelandsfjorden. Tre kilometer lengre nord deler Fusafjorden seg i de tre nevnte fjordene.


== Referanser ==
Afrodisiakum

Afrodisiakum er en ingrediens, et preparat eller krydder som skal øke kjønnsdriften eller lysten på sex. Navnet stammer fra den greske gudinnen Afrodite som blant annet representerte den fysisk siden av kjærligheten. For å regnes som afrodisiakum, må stoffet ha virkning for begge kjønn.
Historisk har mange krydder blitt tillagt slike egenskaper. Det samme gjelder grønnsaker, frukter og annet som likner på kjønnsorganer, som gulrot, asparges, agurk og annet fallosformet, for eksempel nesehornhorn, samt planter, røtter og annet som likner vulva, eller «sanselige» frukter som kirsebær. Etter hvert som skuffelsen har bredt seg, er de fleste frafalt, men asparges antas fortsatt å ha litt effekt. Ifølge folketroen finnes en del angivelig effektive planter. Også kombinasjoner som østers og champagne påstås å fremme lyst. Eventuelle virkninger skyldes som regel en placeboeffekt, det vil si selvsuggesjon og innbilning.
Der er gitt ut flere kokebøker om mat som afrodisiakum.
Ordet er fra en latinisert for av det greske afrodisiakos, «å vekke seksuelt begjær», igjen fra Afrodisios, «hellig for Afrodite». Navnet på den greske gudinnen for kjærlighet og skjønnhet, Afrodite, betydde «seksuell glede».


== Referanser ==


== Litteratur ==
Froböse, Gabriele; Froböse, Rolf; Gross, Michael (overs.) (2006): Lust and Love: Is it more than Chemistry? Royal Society of Chemistry, ISBN 0-85404-867-7.


== Se også ==
Sildenafil, potensmiddel markedsført under produktnavnet Viagra og annet
Arthur Krasilnikoff

Arthur Krasilnikoff (født 12. juni 1941 i Ringsted, død 12. september 2012) var en dansk forfatter.
Krasilnikoff tok artium ved Herlufsholm Kostskole i 1960 og fikk sin debut i 1966 med novellesamlingen Skyggelunde. I 1970 var han ferdig utdannet filminstruktør fra Den Danske Filmskole, men fortsatte sin forfattervirksomhet. Han har fått tallrike anerkjennelser, legetater m.v. gjennom tidene.


== Bibliografi ==
Hvalens øje – en roman i 111 stykker, 2004
Hurtigløberen – essayer og andre prøvelser, 2001
Buskmennesker – et folk i Kalahari-ørkenen, 2000
Vandmærker, 1999
Nattens rygrad, 1999
Jens og bønnestagen, 1997
De engelske damer, 1993
Alting flyder eller Panta Rai – af en ung sømands breve til sin elskede, 1989
Sygdommen og abemennesket, 1987
Kalkunens himmelfart og andre uskyldige historier, 1987
Lindas tid, 1985
Som landet ligger, 1983
Sandhedens time, 1983
Jordbærridderen, 1982
Det yderste år, 1982
Tordenfluer, 1979
Et vintereventyr, 1978
Overfaldet, 1977
Gruppen Mandril, 1975
Blodtapperen – en historie fra et regnehefte, 1975
Omkring Charlie – en roman af stumper, 1973
Skyggelunde – tolv historier, 1966
Trappen, 1965


== Stipender, priser og hedersbetegnelser ==
2006: Aage Barfoeds og Frank Lunds Legat
2005: Jeanne og Henri Nathansens Mindelegat
2004: Leo Estvads Legat
2000: Herman Bangs Mindelegat: Nattens rygrad (roman)
1999: Drassows Legat
1986: Jeanne og Henri Nathansens Fødselsdagslegat
1986: Beatriceprisen
1984: Henrik Pontoppidans Mindefonds Legat
1984: Otto Benzons Forfatterlegat
1983: Gyldendals boklegatFra 1967 flere engangsstipend fra Statens Kunstfond og fra 1998 livsvarig.


== Referanser ==


== Eksterne lenker ==
(da) Arthur Krasilnikoff på Filmdatabasen 
(da) Arthur Krasilnikoff på danskfilmogtv.dk 
(da) Arthur Krasilnikoff på bibliografi.dk
(da) Litteraturpriser
Ådlandsfjorden

Ådlandsfjorden er en fjordarm av Fusafjorden og Bjørnafjorden mellom Samnangerfjorden i vest og Eikelandsfjorden i sørøst. Fjorden har innløp mellom Storholmen på sørspissen av halvøya Bogøya i vest og Altanesodden på enden av Altaneset i øst. Det meste av fjorden ligger på østsiden av Bogøya. Fjorden strekker seg 6,5 kilometer nord til Holmefjord innerst i fjorden.På vestsiden av fjorden, cirka halvveis inn i fjorden, ligger grenda Samnøya på Bogøya. Rett utenfor ligger holmene Samnøyholmen og Ådlandsholmen. Nordøst for Ådlandsholmen ligger grenda Ådland, som har gitt navn til fjorden. Nord for Ådland ligger Skoravågen med en lengde på 600 meter.


== Referanser ==
Karl Egil Hanevik

Karl Egil Hanevik (født 24. august 1959) er en pensjonert norsk brigader og forfatter. 


== Tjeneste og virke ==
Hanevik har skrevet flere bøker om norskproduserte våpen, blant annet om Krag-Jørgensen-geværet og Kongsberg-Colten. 
Han var sjef for Hærens jegerkommando i Rena leir i åtte år fram til 2004. Etter HJK var Hanevik sjef for avdelingen for rådgivning og struktur i Heimevernets stab og tjenestegjorde senere ved NATO-hovedkvarteret i Brussel. 
Hanevik ble i desember 2011 utnevnt til sjef for spesialoperasjonsavdelingen i Forsvarsstaben. Han var sjef for spesialoperasjonsavdelingen i Forsvarsstaben fram til den ble nedlagt ved utgangen av 2013 i forbindelse med opprettelsen av staben for Forsvarets spesialstyrker. Han var norsk liaisonoffiser og Senior National Representative til US CENTCOM i USA fra 2014-2016.


== Utmerkelser ==
Hanevik er tildelt blant annet de følgende dekorasjonene:


== Bibliografi ==
Krag-Jørgensen geværet, Halden: Hanevik våpen, 1994. ISBN 82-993143-0-5
Norske militærgeværer etter 1867, Rena: Hanevik våpen, 1998. ISBN 82-993143-1-3
Kongsberg-Colten, Rena: Hanevik våpen, 2003. ISBN 82-993143-2-1


== Referanser ==


== Eksterne lenker ==
Haneviks hjemmeside
Samnangerfjorden

Samnangerfjorden er en fjordarm av Fusafjorden og Bjørnafjorden i kommunene Bjørnafjorden og Samnanger som strekker seg 22 kilometer inn til selve Samnanger og Tysse.Fjorden har innløp mellom Storholmen på enden av Bogøya i øst og grenda Gjemdal i vest. Øst for Storholmen ligger innløpet til Ådlandsfjorden. Fjorden strekker seg nordover vestsiden av Bogøya og ved grenda Utskot deler den seg i to deler som begge går nordover. Den vestlige armen er sidefjorden Trengereidfjorden som går nord til Trengereid. Den østlige delen fortsetter videre nordover som Samnangerfjorden og snur til slutt østover og åpner seg opp til en poll. Der ligger kommunesenteret Tysse i den sørøstlige delen av pollen, mens bygda Samnanger ligger i den nordvestlige delen. 


== Foreslåtte bruer ==
Høyhastighetsringen som arbeider med planer for utbygging av høyhastighetsbaner i Norge har hatt tanker om å bygge en hengebro over Samnangerfjorden. Foreløpig er det kommet fram at en slik bro vil være 1 014 meter lang, ha et spenn på 780meter, og kostnadene er beregnet til 1,9 milliarder kroner. Det er ikke vedtatt at den skal bygges, men dersom Vestlandsbanen og utbyggingen av Bergensbanen blir en realitet vil denne broen med stor sannsynlighet stå ferdig etter 2024.
Som del av Hordfast (ferjefri forbindelse mellom Bergen og Haugesund) var et av alternativene hengebro over Samnangerfjorden. I september 2019 ble det besluttet av regjeringen å velge en trasé med bro over Bjørnafjorden.


== Referanser ==
Botnfjorden

Botnfjorden er navnet på flere fjorder i Norge:

Botnfjorden (Alstahaug) – en arm av Leirfjorden i Alstahaug kommune i Nordland.
Botnfjorden (Steigen) – en arm av Leinesfjorden i Steigen kommune i Nordland.
Botnfjorden (Sørfold) – den innerste delen av Sagfjorden i Sørfold kommune i Nordland
Botnfjorden – navnet på den innerste delen av Øverstraumen, en arm av Ranfjorden i Rana kommune i Nordland.


== Se også ==
Botnafjorden – en fjord i Flora kommune i Sogn og Fjordane.
Sango

Sango er et kreolspråk som snakkes av rundt 400 000 mennesker i Den sentralafrikanske republikk, Tsjad og Den demokratiske republikken Kongo. I tillegg snakkes det som andrespråk av om lag 1 600 000 mennesker.Sango er basert på ngbandi, og har tatt til seg mange ord fra fransk.


== Referanser ==


== Litteratur ==
(en) Charles Taber, 1964.  French Loanwords in Sango: A Statistical Analysis.  (MA thesis, Hartford Seminary Foundation.)
(en) William Samarin, 1967.  Lessons in Sango.
(fr) Marcel Diki-Kidiri, 1977.  Le sango s'écrit aussi...
(fr) Marcel Diki-Kidiri, 1978. Grammaire sango, phonologie et syntaxe
(fr) Luc Buquiaux, Jean-Marie Kobozo et Marcel Diki-Kidiri, 1978 Dictionnaire sango-français...
(en) Charles Henry Morrill, 1997. Language, Culture and Sociology in the Central African Republic, The Emergence and Development of Sango
(fr) Pierre Saulnier, 1994.  Lexique orthographique sango
(sg) SIL (Centrafrique), 1995.  Kêtê Bakarî tî Sängö : Farânzi, Anglëe na Yângâ tî Zâmani. Petit Dictionaire Sango, Mini Sango Dictionary, Kleines Sango Wörterbuch
(en) Christina Thornell, 1997. The Sango Language and Its Lexicon (Sêndâ-yângâ tî Sängö)
(fr) Marcel Diki-Kidiri, 1998.  Dictionnaire orthographique du sängö
Trengereidfjorden

Trengereidfjorden er en fjordarm av Samnangerfjorden og Bjørnafjorden i Samnanger kommune i Hordaland. Den strekker seg 3 kilometer nordover til Trengereid.Fjorden har innløp mellom Nordodden sør for fjellet Liahædda i øst og grenda Sagi i vest. Innerst i fjorden ligger to viker, Skardsvåg og Trædsvika. Fylkesvei 137 går langs vestsiden av fjorden.


== Referanser ==
Saleh Soliman

Saleh Mohamed Soliman (født 24. juni 1916) var en egyptisk vektløfter som deltok i de olympiske leker 1936 i Berlin.
Soliman vant en olympisk sølvmedalje i vektløfting under OL 1936 i Berlin. Han kom på andreplass i den letteste klassen, fjærvekt opp til 60 kg. Det var totalt fem vektklasser, samme som under de tre foregående olympiske vektløftingskonkurransene i Antwerpen, Paris og Los Angeles. Vektløftkonkurransen besto av tre ulike løft, press, rykk og støt. Soliman løftet sammenlagt 305,0 kilo, 7,5 kilo mindre enn gullvinneren Anthony Terlazzo fra USA.


== OL-medaljer ==
1936  Berlin -  Sølv i vektløfting, fjærvekt  Egypt


== Eksterne lenker ==
(en) Saleh Soliman – Olympics.com 
(en) Saleh Soliman – Olympedia 
(en) Saleh Soliman – Sports-Reference (OL-resultater – arkivert)
Gerda Paumgarten

Gerda Gräfin Paumgarten-Hohenschwangau (født 4. februar 1907 i Graz, død 1. januar 2000 i Wien) var en østerriksk alpinist. I 1936 ble hun verdensmester i slalåm.
Under VM 1933 i Innsbruck tok hun sølv i kombinasjonsøvelsen og bronse i utforrennet. På grunn av innenrikspolitiske begivenheter i Østerrike (februaroppstanden) gikk hun glipp av deltakelse i VM 1934 i St. Moritz. Den samme vinteren vant hun både utfor og slalåm i det franske mesterskapet som ble arrangert i Bagnères-de-Luchon.
I 1935 deltok Paumgarten sjelden i internasjonale renn, men arbeidet hovedsakelig som skiinstruktør. Dette førte til at hun ble utelukket fra OL 1936 i Garmisch-Partenkirchen på grunn av det strenge amatørreglementet.
Under VM 1936, som igjen ble arrangert i Innsbruck, fikk hun delta. I utforrennet falt hun og kom på femteplass, og hadde dermed ingen sjanse ti å vinne kombinasjonsøvelsen. Hun vant gull i slalåmrennet. Etter første omgang lå  hun på tredjeplass, men med overlegen bestetid i finaleomgangen ble hun verdensmester og sikret seg samtidig bronsemedaljen i kombinasjonen.
I 1936 vant Gerda Paumgarten også slalåmrennet i de prestisjefylte Arlberg-Kandahar-rennene i St. Anton, og i 1937 et internasjonalt renn i Davos. Etter at hun la opp i 1938, utvandret hun til USA, dit broren Harald hadde dratt noen år tidligere. Etter krigen dro hun tilbake til St. Anton. De siste leveårene tilbrakte hun i Wien.


== Referanser ==


== Eksterne lenker ==
(en) Gerda Paumgarten – FIS (alpint) 
(en) Gerda Paumgarten – ski-db.com
Sævareidfjorden

Sævareidfjorden er en fjordarm av Bjørnafjorden i Fusa kommune i Hordaland. Fjorden strekker seg 5,5 kilometer nord og nordøst til bygda Sævareid.Fjorden har innløp i sør mellom Revneneset ved Revnestrand i øst og bygda Strandvik i vest. Stegleholmen og Storeholmen ligger rett utenfor Strandvik. Nordover deler fjorden seg i to. Håvika går nord til gården Håvik, mens resten av fjorden går nordøstover til Sævareid. Håvikamulen på 489 moh stiger rett til værs mellom Håvika og Sævareid.


== Referanser ==
Møkstrafjorden

Møkstrafjorden er en fjord i Austevoll kommune i Vestland. Den har innløp mellom øyene Horgo og Møkster, som den er oppkalt etter, og strekker seg cirka 12 kilometer sørøstover, på vestsiden av Huftarøy og nordsiden av Selbjørn. I sør kommer Skoltafjorden inn fra vest.Mellom Huftarøy og Selbjørn ligger Bekkjarviksundet, som blir krysset av en cirka 400 meter lang bro. På sørsiden av sundet ligger Selbjørnsfjorden. Lunnøya ligger like nord for Selbjørn. 
Horgefjorden ligger nord for Møkstrafjorden.


== Referanser ==
Skoltafjorden

Skoltafjorden er en fjord på nordsiden av Stolmen og Selbjørn i Austevoll kommune i Hordaland. Den strekker seg 7 kilometer inn fra Nordsjøen og ender opp i Møkstrafjorden, som kommer nordfra, vest for Huftarøy. Fjorden har innløp i vest mellom Mågasteinane i nord og Slåttarøya og Skoltane i sør. På nordsiden av fjorden ligger øyene Litla Kalsøya og på sørsiden ligger Lynghevrøya og Hevrøya. Lunnøya ligger innerst i fjorden.Mellom Stolmen og Selbjørn går Stolmasundet sørover til Selbjørnsfjorden. Sundet blir krysset av en cirka 450 meter lang bro.


== Referanser ==
Trude Klecker

Trude Klecker (født 7. februar 1926) er en tidligere østerriksk alpinist. Hun er mest kjent for VM-tittelen i slalåm fra Åre i 1954, der hun vant foran sveitsiske Ida Schöpfer og svenske Sara Thomasson. I det samme mesterskapet tok hun sølv i utfor samt en sjetteplass i kombinasjonen.


== Resultater ==


=== Olympiske leker ===
Oslo 1952:
Nr. 4 i storslalåm, nr. 24 i utfor
Cortina d'Ampezzo 1956:
Nr. 12 i utfor, nr. 33 i storslalåm


=== Verdensmesterskap ===
Åre 1954:
 Gull i slalåm
 Sølv i utfor


== Referanser ==


== Eksterne lenker ==
(en) Trude Klecker – Olympedia 
(en) Trude Klecker – Sports-Reference (OL-resultater – arkivert) 
(en) Trude Klecker – FIS (alpint) 
(en) Trude Klecker – ski-db.com
Bernhard Baier

Bernhard Baier (født 12. august 1912 i Hannover, død 26. april 2003) var en tysk vannpolospiller som deltok i de olympiske leker 1936 i Berlin. 
Baier vant en olympisk sølvmedalje i vannpolo i OL 1936 i Berlin. Han var med på det tyske laget som kom på andreplass i vannpoloturneringen. Det var 16 nasjoner som stilte lag. Tysklands resultat i finalerunden, 2-2 mot Ungarn, 4-1 over Belgia og 8-1 over Frankrike. Ungarn og Tyskland fikk begge 5 poeng, men Ungarn vant på grunn av bedre målsnitt (10/2 = 5) mot Tysklands (14/4 = 3,5). De andre spillerne på det tyske laget var Fritz Gunst, Josef Hauser, Alfred Kienzle, Paul Klingenburg, Heinrich Krug, Hans Schneider, Hans Schulze, Gustav Schürger, Helmuth Schwenn og Fritz Stolze. Baier spilte seks kamper i vannpoloturneringen i Berlin. 


== OL-medaljer ==
1936  Berlin -  Sølv  i vannpolo, (Tyskland)


== Referanser ==


== Eksterne lenker ==
(de) Bernhard Baier – Munzinger Sportsarchiv 
(en) Bernhard Baier – Olympics.com 
(en) Bernhard Baier – Olympic.org 
(en) Bernhard Baier – Olympedia 
(en) Bernhard Baier – Sports-Reference (OL-resultater – arkivert) 
(en) Bernhard Baier – databaseOlympics.com (arkivert)
Hellandsfjorden

Hellandsfjorden er en 3 kilometer lang fjord på vestsiden av Fitjar på øya Stord, sørvest for Fitjar sentrum. Fjorden har innløp fra Hjelmosen i sør og går hovedsakelig nordover. Det meste av fjorden ligger mellom halvøya Kråko i vest og Storavatnet i øst.Fra Storavatnet renner den vannrike Kjerelva ut i fjorden. Ved Hellandsstraumen er fjorden bare cirka 20 meter bred. Opprinnelig var sundet ennå trangere og hadde sterk tidevannsstrøm, men i 1890 ble innløpet utvidet slik at småbåter kunne passere og gå inn til mølla som lå i Kjerelva.


== Referanser ==
Josef Hauser

Josef Hauser (født 10. mars 1910, død 10. august 1981) var en tysk vannpolospiller som deltok i de olympiske leker 1936 i Berlin. 
Hauser vant en olympisk sølvmedalje i vannpolo under OL 1936 i Berlin. Han var med på det tyske laget som kom på andreplass i vannpoloturneringen. Det var 16 nasjoner som stilte med lag. Tysklands resultat i finalerunden, 2-2 mot Ungarn, 4-1 over Belgia og 8-1 over Frankrike. Ungarn og Tyskland fikk begge 5 poeng men Ungarn vant på grunn av bedre målsnitt (10/2 = 5) mot Tysklands (14/4 = 3,5). De andre spillerne på det tyske laget var Fritz Gunst, Alfred Kienzle, Paul Klingenburg, Heinrich Krug, Hans Schneider, Hans Schulze, Gustav Schürger, Helmuth Schwenn og Fritz Stolze. Hauser spilte  alle sju kampene under vannpoloturnering i Berlin. 


== OL-medaljer ==
1936  Berlin -  Sølv  i vannpolo, (Tyskland)


== Eksterne lenker ==
(en) Josef Hauser – Olympics.com 
(en) Josef Hauser – Olympic.org 
(en) Josef Hauser – Olympedia 
(en) Josef Hauser – Sports-Reference (OL-resultater – arkivert) 
(en) Josef Hauser – databaseOlympics.com (arkivert)
Juan José Guzmán

Juan José Guzmán (født juli 1797 i La Unión, El Salvador, død 19. oktober 1847 i San Vicente, El Salvador) var en salvadoransk politiker og militær, og president i landet fra 14. april 1842 til 1. februar 1844.
Innværfjorden

Innværfjorden er en liten fjord på østsiden av Bømlo. Den ligger på sørsiden av neset og tettstedet Rubbestadneset og strekker seg 3,5 kilometer inn fra Stokksundet i øst.Den har innløp vest for Osparøya mellom Justenakken og Rubbestadneset og går først litt sørvestover. Den ytterste delen av fjorden er cirka like lang som den er bred og på sørsiden ligger Klenesvågen og grenda Ekornsætre. Lengst vest i fjorden ligger Innvær, som fjorden er oppkalt etter. Mellom Innvær og Rubbestadneset strekker en smal del av fjorden seg cirka 1,5 kilometer nordover til Stangarvågen. Ved innløpet til denne smale delen av fjorden går en cirka 15 meter lang bro langs riksvei 541 over fjorden til Rubbestadneset.


== Referanser ==
Alfred Kienzle

Alfred Kienzle (født 1. mai 1913 i Stuttgart, død 4. september 1940 i Reims) var en tysk vannpolospiller som deltok i de olympiske leker 1936 i Berlin. 
Kienzle vant en olympisk sølvmedalje i vannpolo i OL 1936 i Berlin. Han var med på det tyske laget som kom på andreplass i vannpoloturneringen. Det var 16 nasjoner som stilte med lag. Tysklands resultat i finalerunden, 2-2 mot Ungarn, 4-1 over Belgia og 8-1 over Frankrike. Ungarn og Tyskland fikk begge 5 poeng men Ungarn vant på grunn av bedre målsnitt (10/2 = 5) mot Tysklands (14/4 = 3,5). De andre spillerne på det tyske laget var Fritz Gunst, Josef Hauser, Paul Klingenburg, Heinrich Krug, Hans Schneider, Hans Schulze, Gustav Schürger, Helmuth Schwenn og Fritz Stolze. Kienzle spilte en kamp i vannpoloturneringen i Berlin. 


== OL-medaljer ==
1936  Berlin -  Sølv  i vannpolo, (Tyskland)


== Eksterne lenker ==
(en) Alfred Kienzle – Olympics.com 
(en) Alfred Kienzle – Olympic.org 
(en) Alfred Kienzle – Olympedia 
(en) Alfred Kienzle – Sports-Reference (OL-resultater – arkivert) 
(en) Alfred Kienzle – databaseOlympics.com (arkivert)
Gustav Schürger

Gustav Schürger (født 4. januar 1908, død 10. juni 1969) var en tysk vannpolospiller som deltok i de olympiske leker 1936 i Berlin. 
Schürger vant en olympisk sølvmedalje i vannpolo under OL 1936 i Berlin. Han var med på det tyske laget som kom på andreplass i vannpoloturneringen. Det var 16 nasjoner som stilte med lag. Tysklands resultat i finalerunden, 2-2 mot Ungarn, 4-1 over Belgia og 8-1 over Frankrike. Ungarn og Tyskland fikk begge 5 poeng men Ungarn vant på grunn av bedre målsnitt (10/2 = 5) mot Tysklands (14/4 = 3,5). De andre spillerne på det tyske laget var Fritz Gunst, Josef Hauser, Alfred Kienzle, Paul Klingenburg, Heinrich Krug, Hans Schneider, Hans Schulze, Helmuth Schwenn og Fritz Stolze. Schürger spilte seks kamper under vannpoloturnering i Berlin. 


== OL-medaljer ==
1936  Berlin -  Sølv  i vannpolo, (Tyskland)


== Eksterne lenker ==
(en) Gustav Schürger – Olympics.com 
(en) Gustav Schürger – Olympic.org 
(en) Gustav Schürger – Olympedia 
(en) Gustav Schürger – Sports-Reference (OL-resultater – arkivert) 
(en) Gustav Schürger – databaseOlympics.com (arkivert)
Selsfjorden

Selsfjorden eller Selefjorden er en liten fjord på Bømlo. Den ligger øst for Urangsvågen og sørøst for Goddo, langs vestsiden av Rolvsnes. Fjorden har innløp ved Langøya vest for Erevik på Goddo og strekker seg 4 kilometer sørover.I den innerste delen av fjorden ligger det to små poller kalt ytre og indre Pøyla. Sundene inn til disse pollene er bare 5-10 meter brede. 
Nord for Selsfjorden ligger Goddosen.


== Referanser ==
Fritz Stolze

Fritz Stolze (født 20. desember 1910, død 5. mars 1973) var en tysk vannpolospiller som deltok i de olympiske leker 1936 i Berlin. 
Stolze vant en olympisk sølvmedalje i vannpolo under OL 1936 i Berlin. Han var målvakt på det tyske laget som kom på andreplass i vannpoloturneringen. Det var 16 nasjoner som stilte med lag. Tysklands resultat i finalerunden, 2-2 mot Ungarn, 4-1 over Belgia og 8-1 over Frankrike. Ungarn og Tyskland fikk begge 5 poeng men Ungarn vant på grunn av bedre målsnitt (10/2 = 5) mot Tysklands (14/4 = 3,5). De andre spillerne på det tyske laget var Fritz Gunst, Josef Hauser, Alfred Kienzle, Paul Klingenburg, Heinrich Krug, Hans Schneider, Hans Schulze, Gustav Schürger og Helmuth Schwenn. Stolze spilte en kamp som målvakt i vannpoloturnering i Berlin. 


== OL-medaljer ==
1936  Berlin -  Sølv  i vannpolo, (Tyskland)


== Referanser ==


== Eksterne lenker ==
(en) Fritz Stolze – Olympics.com 
(en) Fritz Stolze – Olympic.org 
(en) Fritz Stolze – Olympedia 
(en) Fritz Stolze – Sports-Reference (OL-resultater – arkivert) 
(en) Fritz Stolze – databaseOlympics.com (arkivert)
Helmuth Schwenn

Helmuth Schwenn (født 27. januar 1913, død 16. juli 1983) var en tysk vannpolospiller som deltok i de olympiske leker 1936 i Berlin. 
Schwenn vant en olympisk sølvmedalje i vannpolo under OL 1936 i Berlin. Han var med på det tyske laget som kom på andreplass i vannpoloturneringen. Det var 16 nasjoner som stilte med lag. Tysklands resultat i finalerunden, 2-2 mot Ungarn, 4-1 over Belgia og 8-1 over Frankrike. Ungarn og Tyskland fikk begge 5 poeng men Ungarn vant på grunn av bedre målsnitt (10/2 = 5) mot Tysklands (14/4 = 3,5). De andre spillerne på det tyske laget var Fritz Gunst, Josef Hauser, Alfred Kienzle, Paul Klingenburg, Heinrich Krug, Hans Schneider, Hans Schulze, Gustav Schürger og Fritz Stolze. Schwenn spilte to kamper under vannpoloturnering i Berlin. 


== OL-medaljer ==
1936  Berlin -  Sølv  i vannpolo, (Tyskland)


== Eksterne lenker ==
(de) Helmuth Schwenn – Munzinger Sportsarchiv 
(en) Helmuth Schwenn – Olympics.com 
(en) Helmuth Schwenn – Olympic.org 
(en) Helmuth Schwenn – Olympedia 
(en) Helmuth Schwenn – Sports-Reference (OL-resultater – arkivert) 
(en) Helmuth Schwenn – databaseOlympics.com (arkivert)